CELEX: C2004/251/44
Language: fi
Date: 2004-10-09 00:00:00
Title: Asia T-282/04: Italian tasavallan 9.7.2004 Euroopan yhteisöjen komissiota vastaan nostama kanne

9.10.2004   
            
            
               FI
            
            
               Euroopan unionin virallinen lehti
            
            
               C 251/24
            
         Italian tasavallan 9.7.2004 Euroopan yhteisöjen komissiota vastaan nostama kanne
   (Asia T-282/04)
   (2004/C 251/44)
   Oikeudenkäyntikieli: italia
   Italian tasavalta, asiamiehenään valtionasiamies Gianni De Bellis, on nostanut 9.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa Euroopan maatalouden ohjaus- ja tukirahaston (EMOTR) tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 24.4.2004 tehdyn komission päätöksen K(2004) 1706, siltä osin kuin
            
         
               —
            
            
               siinä on tehty 19 058 682 euron suuruinen korjaus kohtaan ”Maaseudun kehittäminen” — toimenpide b. ”Nuorten viljelijöiden aloitustuki” Toscanan alueen maaseudun kehittämissuunnitelma
            
         
               —
            
            
               siinä on tehty vähävaraisille toimitettavan elintarviketuen osalta 2 %:n suuruinen korjaus, jonka määrä on 2 758 501 euroa,
            
         
               —
            
            
               velvoittaa Euroopan yhteisöjen komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Riidanalaisella päätöksellä yhteisön rahoituksen ulkopuolelle jätetyt menot koskevat kantajan osalta ”nuorten viljelijöiden aloitustukea”, jota koskevat määräykset sisältyvät Toscanan alueen maaseudun kehittämisohjelmaa koskevaan asiakirjaan, joka on hyväksytty 7.9.2000 tehdyllä päätöksellä K(2000)2510, sekä 2 %:n suuruista korjausta, jota on sovellettu vähävaraisille toimitettavaan elintarviketukeen, jonka osalta komissio väittää, ettei tässä järjestelmässä taata riittäviä takeita valvonnasta.
   Kantaja esittää vaatimustensa tueksi seuraavaa:
   
               —
            
            
               nuorten viljelijöiden aloitustuen osalta asetuksen (ETY) N:o 729/70 (1) 2 ja 3 artiklan rikkominen, asetuksen (EY) N:o 1750/99 (2) 35 ja 37 artiklan rikkominen, asetuksen (EY, EURATOM) N:o 2988/95 (3) 2 artiklan ensimmäisen kohdan rikkominen ja rahoituskorjauksia koskevien periaatteiden loukkaaminen.
            
         
               —
            
            
               vähävaraisille toimitettavan elintarviketuen osalta edellä mainitun asetuksen (EY) N:o 729/70 2 ja 3 artiklan rikkominen.
            
         
      (1)  Yhteisen maatalouspolitiikan rahoituksesta 21 päivänä huhtikuuta 1970 annettu neuvoston asetus (ETY) N:o 729/70 (EYVL L 94, s. 13).
   
      (2)  Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun neuvoston asetuksen (EY) N:o 1257/1999 soveltamista koskevista yksityiskohtaisista säännöistä 23 päivänä heinäkuuta 1999 annettu komission asetus (EY) N:o 1750/1999 (EYVL L 214, s. 31).
   
      (3)  Euroopan yhteisöjen taloudellisten etujen suojaamisesta 18 päivänä joulukuuta 1995 annettu neuvoston asetus (EY, EURATOM) N:o 2988/95 (EYVL L 312, s. 1).